Dik li kellha tkun protesta paċifika biex tqajjem aktar kuxjenza dwar it-tibdil fil-klima f’Pariġi spiċċat ħesrem hekk kif inħakmet mill-vjolenza ta’ gruppi anarkisti. Gruppi ta’ demostranti anarkisti spiċċaw infiltraw il-protesta u għamlu sfreġju sħiħ hekk kif qabdu jkissru l-ħġieġ u  jqabbdu n-nar. Kellhom jintervjenu mas-7,000 uffiċjal tal-pulizija li spiċċaw użaw il-gass tad-dmugħ biex ikkontrollaw il-folol. Id-demostranti anarkisti jifformaw parti mill-grupp ta’ sdieri sofor u ieħor li jimmilita kontra l-gvern attwali.